สวัดดีค่ะ ประจำเดือนไม่มาเปนปกกะติค่ะ ตอนนี้ประจำเดือนก้ไม่มา 1เดือน แต่มีอาการ ปวดหัวบ่อย เหมือนอยากออกทุกวันแต่ไม่อวก ปัสวะบ่อย ลองตรวดแล้วเเ่ขึ้นขีดเดียวแบบนี้จะท้องมั้ยคะ
สวัสดีค่ะ หากประจำเดือนไม่มา แต่ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนไม่มา 1 เดือน รวมถึงที่ผ่านมา ประจำเดือนก็ไม่ค่อยมา อาจเกิดจาก1. การมีน้ำหนักเพิ่มขึ้นเร็ว หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีพังผืดในมดลูก จากการเคยมีมดลูกอักเสบ หรือเคยขูดมดลูกดังนั้น หากประจำเดือนไม่ค่อยมา หรือมีระยะห่างระหว่างรอบประจำเดือนที่มากกว่า 45 วัน แนะนำควรไปพบแพทย์เพื่อหาสาเหตุค่ะสำหรับอาการปวดหัวบ่อย อยากอาเจียน ปัสสาวะบ่อย ก็ไม่ได้เกิดจากการตั้งครรภ์ เพราะตรวจแล้วไม่พบ แต่อาจเกิดจากสาเหตุอื่นๆ เช่น การมีความเครียด วิตกกังวล นอนไม่หลับ ผลข้างเคียงจากการทานยาหรืออาหารเสริมบางชนิด เป็นต้น